सेहत विभाग ने अंतर्राष्ट्रीय कान संभाल दिवस मनाया
शुक्रवारको जिला सेहत विभाग की ओर से सिविल सर्जन डॉ. नरेश कांसरा की अगुवाई में अंतर्राष्ट्रीय कान संभाल दिवस के तहत कार्यक्रम कार्यक्रम करवाया गया। जिसमें पहले सिविल अस्पताल में कानों का चैकअप कैंप लगाया गया।
इसके बाद अस्पताल परिसर से एक जागरूकता रैली शहर में निकाली गई जिसे सिविल सर्जन डॉ नरेश कांसरा ने हरी झंडी देकर रवाना किया। जागरूकता रैली में अस्पताल के डॉक्टरों, नर्सिंग स्टाफ एवं अन्य कर्मचारियों ने भाग लेते हुए शहरवासियों को कान की देखभाल संबंधी जागरूक किया।
इस दौरान लोगों को जागरूक करते हुए कान के विशेषज्ञ एवं सीनियर मेडिकल अधिकारी डॉ भूपिंद्र सिंह ने कहा कि कान से लगातार रिसाव होना, खून बहना बदबू आना किसी गंभीर रोग के लक्षण हो सकते हैं। इससे व्यक्ति बहरा भी हो सकता है। उन्होंने कहा कि शरीर के दूसरे अंगों की ही तरह कानों की देखभाल करना भी बहुत जरूरी है। इस दौरान डॉ राकेश सरपाल, डॉ डोली अग्रवाल, डॉ एमएल अत्री, तन्वी शर्मा, गुरिंदर कौर, अमनदीप सिंह मौजूद थे।
पठानकोट में जागरूकता रैली में शामिल नर्सिंग स्टाफ।
hin_Deva hin_Deva hin_Deva hin_Deva bho_Deva